**CONTRACT DE SERVICII**

**nr.\_\_/\_\_\_\_\_\_\_\_\_\_\_\_\_\_ data\_\_\_\_\_\_\_\_\_\_\_\_\_\_\_**

În temeiul Legii nr. 98/2016 privind achiziţiile publice, a H.G. nr. 395/2016 pentru aprobarea Normelor Metodologice referitoare la atribuirea contractului de achiziție publică, cu modificările şi completările ulterioare, părţile contractante au convenit la încheierea prezentului contract de prestări servicii

**între**

**Unitatea Administrativ Teritorială Județul Harghita*,*** adresă Miercurea Ciuc, P-ța Libertății, Nr. 5, telefon/fax: 0266-207 701/ 0266-207 703, cod fiscal 4245763, cont trezorerie RO28TREZ24A800110580101X (finanțare națională) și RO44TREZ24A800110580102X (finanțare FEDR), deschis la Trezoreria Mun. Miercurea-Ciuc, email: info@judetulharghita.ro, reprezentată prin Borboly Csaba, având funcţia de președinte al Consiliului Județean Harghita prin Manager proiect „Planificare strategică și managementul performanței în folosul cetățenilor din județul Harghita prin implementarea CAF” (CAFHR), Cod proiect: 126548, Szőcs-Mátyás István, Director general Ordonator de credite delegat, în calitate de **achizitor**, pe de o parte,

**şi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** nr. Înreg. Reg. Com: \_\_\_\_\_\_\_\_\_\_\_\_\_\_, CUI: \_\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_, cont bancar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la trezoreria \_\_\_\_\_\_\_\_\_\_\_\_\_\_\_, email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de **prestator**, pe de altă parte.

***1. Definiții***

1.1. În prezentul contract următorii termeni vor fi interpretaţi astfel:

1. **Contract** – reprezintă prezentul contract şi toate anexele sale;
2. **Achizitor şi Prestator** - părţile contractante, aşa cum sunt acestea definite în preambulul prezentului contract;
3. **Preţul contractului** - preţul plătibil Prestatorului de către Achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract sau impuse prin lege;
4. **Servicii** - activităţile a căror prestare face obiectul contractului, astfel cum sunt descrise în necesităţile minime obligatorii;
5. **Forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut şi care face imposibilă executarea şi, respectiv, îndeplinirea contractului. Sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. **Formular de ofertă** - actul juridic prin care Prestatorul şi-a manifestat voinţa de a se angaja din punct de vedere juridic în prezentul contract de achiziţie publică, oferta cuprinde propunerea financiară şi propunerea tehnică, complet şi integral;
7. **Necesități minime obligatorii** – conţine specificaţiile tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărui serviciu să fie descris în mod obiectiv astfel încât să corespundă necesităţii Achizitorului. Specificaţiile tehnice definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, cerinţe privind impactul asupra mediului, siguranţa în exploatare, dimensiuni, terminologie, simboluri, teste şi metode de testare, ambalare, etichetare, marcare şi instrucţiuni de utilizare a produsului, tehnologii şi metode de producţie, precum şi sisteme de asigurare a calităţii şi condiţii pentru certificarea conformităţii cu standarde relevante sau altele asemenea;
8. **Grafic de prestare a serviciilor** – eşalonarea serviciilor în limita termenului de prestare propus prin ofertă;
9. **Graficul de plăţi** – eşalonarea plăţilor, situaţiilor provizorii până la nivelul prețului contractului;
10. **Propunerea tehnică** – parte a ofertei elaborată pe baza cerinţelor din necesități minime obligatorii sau după caz din documentaţia descriptivă;
11. **Propunerea financiară** - parte a ofertei ce cuprinde toate informaţiile cu privire la preţ, tarif, toate celelalte condiţii financiare şi comerciale corespunzătoare satisfacerii cerinţelor solicitate prin documentaţia de atribuire;
12. **Durata contractului** – perioada de timp în care contractul produce efecte juridice;
13. **Durata de prestare** - durata de timp angajată prin oferta de prestare conform graficului de eşalonare a serviciilor;
14. **Obiectul contractului** - executarea şi finalizarea serviciilor definite în necesități minime obligatorii;
15. **Zi** - zi calendaristică, dacă nu se prevede în mod expres altfel;
16. **An** – o perioadă de 365 de zile consecutive;

1.2. În prezentul Contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

1.3. Clauzele şi expresiile vor fi interpretate prin raportare la întregul contract.

***CLAUZE GENERALE***

***2. Obiectul Contractului***

2.1. Prestatorul se obligă să presteze servicii de realizare de studii, **COD CPV: 79411000-8 Servicii generale de consultanță în management,** necesare derulării proiectului „Planificare strategică și managementul performanței în folosul cetățenilor din județul Harghita prin implementarea CAF” (CAFHR), Cod proiect: 126548.

2.2. Prestatorul se obligă să presteze serviciile, potrivit cerinţelor din necesităţile minime obligatorii.

2.3 Achizitorul se obligă să plătească preţul convenit în prezentul contract pentru serviciile prestate în mod corespunzător şi în deplină concordanţă cu termenii şi condiţiile prezentului Contract, precum şi cu prevederile legale aplicabile.

***3. Prețul contractului***

3.1. Preţul convenit pentru îndeplinirea contractului, plătibil prestatorului de către achizitor, conform graficului de plăti, este de **\_\_\_\_\_\_\_\_\_\_\_\_\_ lei fără TVA**, la care se adaugă TVA în valoare de **\_\_\_\_\_\_\_\_\_\_\_\_ lei.**

***4. Durata contractului***

4.1. Prezentul contract produce efecte de la semnarea și înregistrarea lui până la data **09.03.2021**.

***5. Durata de prestare***

5.1. Prestatorul se obligă să presteze serviciile cu respectarea condiţiilor prevăzute în necesități minime obligatorii, respectiv:

**a) Lot. 1 - Activitatea 3.2** - Analiza riscurilor asociate activităţilor, a eventualelor neconformităţi,a riscurilor asociate proceselor şi servicii furnizate cu lacune în trecut (ultimii 3-5 ani); stabilirea obiectivelor şi indicatorilor de performanţă la nivel de procese, pentru fiecare structură; finalizarea procedurilor cu verificarea prealabilă a conţinutului şi a conexiunilor dintre acestea;. **Termen: 09.12.2020**

**b) Lot 2 - Activitatea 3.3** - Organizarea de workshop-uri de întocmire scheme flux, stabilire formularistică, la nivelul structurilor; **Termen: 09.11.2020.** Totodată în cadrul acestui se încadrează și serviciile aferente **Activității 3.1 -** Organizarea unui training despre procese-proceduri, metode de redactare şi scrierea procedurilor se va realiza în cadrul activității 3.3. **Termen: 09.11.2020**

**c) Lot 3 - Activitatea 3.5.** - Autoevaluare/ Indicatori de evaluare CAF / Evaluare performanţa / Stabilirea Planului de îmbunătăţiri / Realizarea planului de îmbunătăţiri şi Start implementare / Finalizare Plan de îmbunătăţiri CAF, evaluarea rezultatelor Planului de îmbunătăţire /Evaluarea rezultatului proiectului/ Redactare Manual de autoevaluare CAF la nivelul CJHR; **Termen: 09.03.2021**

**d) Lot 4 - Activitatea 4.1** - Organizare Training CAF2013 pentru consilieri judeţeni; **Termen: 09.10.2020**

**e) Lot 5 - Activitatea 4.2** - Organizare Training CAF2013 (cele 9 capitole şi 28 subcriterii) pentru conducerea şi personalul implicat din compartimentele Consiliului Judeţean Harghita şi Organizare Training CAF2013 detaliat, combinat cu workshop-uri pentru grupuri de 15 persoane (conducere şi personal implicat din compartimente); **Termen: 09.02.2021.**

***6. Datele cu caracter personal***

(1) Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

(2) Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe

perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

(3) Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.

(4) Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

(5) Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679 / 2016.

(6) Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) 679 / 2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

***7. Codul de conduită***

7.1 Prestatorul va acționa întotdeauna loial și imparțial și ca un consilier de încredere pentru Achizitor. Se va abține să facă afirmații publice în legătură cu serviciile prestate fără să aibă acordul prealabil al Achizitorului, precum și să participe în orice activități care sunt sau ar putea să fie în conflict de interese cu obligațiile sale contractuale în raport cu Achizitorul. Nu va angaja Achizitorul în nici un fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

7.2 Dacă Prestatorul sau angajaţii, colaboratorii, experții, agenții sau subcontractanţii săi se oferă să dea, ori sunt de acord să ofere ori să dea, ori dau de înţeles în orice mod că ar fi de acord să ofere ori să dea sau dau efectiv, personal sau printr-o persoană interpusă oricărei persoane mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind prezentul Contract sau orice alt contract încheiat cu Achizitorul, ori pentru a favoriza sau a defavoriza orice persoană în legătură cu prezentul Contract sau cu orice alt contract încheiat cu Achizitorul, Achizitorul poate decide rezilierea contractului conform art. 20 fără a aduce atingere niciunui drept anterior dobândit de Prestator în baza Contractului.

***8. Conflictul de interese***

8.1 Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. Conflictele de interese pot apărea în mod special ca rezultat al intereselor economice, legăturilor de rudenie ori afinitate, sau oricăror alte legături ori interese comune. Orice conflict de interese potenţial sau efectiv, apărut după semnarea prezentului Contract trebuie notificat în scris Achizitorului fără întârziere.

8.2 Achizitorul își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Prestatorul are obligația de a se asigura că personalul său nu se află într-o situație care ar putea genera conflict de interese. Prestatorul va înlocui imediat și fără vreo compensație din partea Achizitorului orice membru al personalului său, care se regăsește într-o astfel de situație.

8.3 Prestatorul are obligația de a evita orice contact care ar putea să-i compromită independența ori pe cea a personalului său. Dacă Prestatorul eșuează în a-și menține independența, Achizitorul, fără afectarea dreptului său de a obține repararea prejudiciului ce i-a fost cauzat ca urmare a situației de conflict de interese, va putea decide rezilierea prezentului Contract în condițiile prevăzute la art. 20.

***9. Despăgubiri***

9.1 Prestatorul va garanta și va despăgubi pe cheltuiala sa Achizitorul, pe agenții și salariații acestuia, pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune sau omisiune a Prestatorului și a angajaţilor, colaboratorilor sau subcontractanţilor săi, în executarea prezentului Contract, inclusiv împotriva oricărei încălcări ale prevederilor legale sau a drepturilor terților, privind brevetele, mărcile comerciale, modelele sau desenele industriale ori alte forme de proprietate intelectuală, precum și dreptul de autor şi alte drepturi conexe.

9.2 După executarea serviciilor, Prestatorul va putea fi ținut răspunzător pentru orice încălcare a obligațiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

***10. Obligaţiile principale ale prestatorului***

10.1. Prestatorul se obligă să presteze serviciile cu profesionalismul şi promptitudinea cuvenite şi angajamentului asumat, la standardele şi sau performanţele prezentate în propunerea tehnică, anexă la contract, cu cerinţele din necesități minime obligatorii şi cu clauzele prezentului contract.

10.2. Prestatorul se obligă să supravegheze prestarea serviciilor, să asigure resursele umane calificate, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

10.3 Prestatorul are obligația de a asigura **Serviciile de consultanță** conform prevederilor prezentei necesități minime obligatorii, respectiv pentru următoarele activități din cadrul proiectului:

**a) Lot 1: Activitatea 3.2** - Analiza riscurilor asociate activităţilor, a eventualelor neconformităţi,a riscurilor asociate proceselor şi servicii furnizate cu lacune în trecut (ultimii 3-5 ani); stabilirea obiectivelor şi indicatorilor de performanţă la nivel de procese, pentru fiecare structură; finalizarea procedurilor cu verificarea prealabilă a conţinutului şi a conexiunilor dintre acestea:

Se vor analiza riscurile asociate activităţilor, eventualele neconformităţi, riscuri asociate proceselor și serviciilor furnizate cu lacune în trecut (ultimii 3-5 ani). Se va realiza harta strategică la nivelul instituţiei reflectând interdependenţele principale ale proceselor de lucru. Pe fiecare obiectiv strategic din hartă se definesc indicatori cheie de performanţă relevanţi pentru măsurarea gradului de realizare a acestora, precum şi valori ţintă la care se raportează la monitorizarea indicatorilor. Se vor identifica indicatorii de performanţă pentru a asigura o interpretare uniformă a indicatorilor de performanţă la nivelul întregii instituţii, fiecare indicator va fi definit clar şi cu formulă de calcul. Indicatorii de performanţă şi valorile ţintă se vor defini cu implicarea comună a personalului de management (până la nivel de directori executivi) din cadrul instituţiei. Se vor defini măsurile în vederea atingerii valorilor ţintă ale indicatorilor de performanţă, se definesc o serie de acţiuni.

Se vor stabili obiective și indicatori de performanţă la nivel de procese, pentru fiecare structură. Se vor finaliza procedurile cu verificarea prealabilă a conţinutului și a conexiunilor dintre acestea Se vor supune spre aprobare procedurile cu verificarea prealabilă a conţinutului și a conexiunilor dintre acestea.

1. Analiza riscurilor asociate activităților, eventualele neconformități, riscuri asociate proceselor și serviciilor furnizate cu lacune în trecut (ultimii 3-5 ani) Obiectivul activității se referă la un efort de a învăța din greșelile noastre din trecut (moduri de operare care au dus la neconformități, reclamații din partea beneficiarilor, alte tensiuni interne). Lista de deficiențe identificate se va păstra la nivelul grupului de lucru și vor fi utilizat la redactarea procedurilor pentru a preveni viitoarele probleme. Activitatea se va desfășura la sediul Consiliului Județean Harghita, pe 4 grupe a cate 15 persoane/grup. Activitatea va fi coordonat de un consultant extern cu experiențe în managementul calității/BPM (Business Proces Management)/CAF. Rezultatul final este întocmirea unei lista de riscuri (situații de evitat, care au apărut în trecut sau sunt șanse reale să apară în perioada următoare)

2. Stabilirea de obiective și indicatori de performanță la nivel de procese, pentru fiecare structură) Vizează stabilirea unor indicatoare de performanta (KPI – Key Performance Indicator) pentru activitățile tipice/repetitive derulate în cadrul Consiliului Județean Harghita, care sunt conectate cu procesele și procedurile identificate anterior, vizează valoarea adăugată realizată în cadrul unui proces. La activitate participă conducerea Consiliului Județean Harghita (directori), aceasta se derulează la Consiliul Județean Harghita. La stabilirea indicatorilor de performanță se va avea în vedere corelarea acestor indicatori cu obiectivele generale stabilite la nivel de instituție, respectiv cascadarea obiectivelor generale la nivel de obiective specifice pe direcțiuni și servicii. La activitate participă 2 grupuri x 4 ore/întâlniri x 2 întâlniri 3. Se vor supune spre aprobare procedurile cu verificarea prealabilă a conținutului și a conexiunilor dintre acestea. Activitatea vizează discuțiile finale referitoare la proceduri și aprobarea acestora. Principalul obiectiv este ca eventualele deficiențe sau lipsuri legate de conexiunea dintre procese să fie prevenită, discutată. De regulă funcționarea sistemelor (și a organizațiilor în general) are de suferit datorită rupturii de flux informațional între departamente și între procese. La activitate participă conducerea Consiliului Județean Harghita, activitatea se va derula la Consiliului Județean Harghita. Activitatea se va derula în modul următor: 4 întâlniri x 4 ore/întâlnire.

Rezultat program 2 – Sisteme de management al performanţei şi calităţii corelate cu Planul de acţiune în etape implementat în administraţia publică locală atins prin Rezultat proiect 1 – Instrumentul de management CAF (Cadrul comun de autoevaluare a modului de funcţionare a instituţiilor publice) implementat la nivelul Consiliului Judeţean Harghita.

***Având în vedere măsurile de distanțare socială, activitățile de consultanță în cadrul proiectului vor fi realizate prin metode on-line sau în cadrul unor întâlniri de maxim 5 persoane. Platforma care se va utiliza și eventuale cheltuieli legate de licență sau administrare vor fi în grija consultantului.***

**b) Lot 2: Activitatea 3.3** - Organizarea de workshop-uri de întocmire scheme flux, stabilire formularistică, la nivelul structurilor.

Se vor organiza workshopuri de întocmire scheme flux, stabilire formularistică, la nivelul structurilor. Activitatea vizează documentarea procedurilor (schemelor flux), stabilirea clară a anexelor și formularisticii utilizate la nivel de fiecare serviciu în parte. Activitatea se va derula la sediul Consiliului Județean Harghita, coordonat de către un consultant cu experiență, cu participarea proactivă a directorilor și coordonatorilor de servicii. Se va documenta de către coordonatorul fiecărui serviciu în parte modul de lucru standardizat, anexele-formularele utilizate (atât cele în format electronic, cât și cele pe hârtie), cu focus pe punctele critice ale activității (care pot genera rupturi în fluxul de informații, responsabilități sau autorități neclarificate). Activitatea se va derula în 6 sesiuni consecutive în cadrul fiecărui serviciu, fiecare sesiune fiind de circa 4 ora. Rezultatul final al activității va fi pentru fiecare serviciu un set de proceduri la care se anexează formularistica utilizată.

Rezultat program 2 – Sisteme de management al performanţei şi calităţii corelate cu Planul de acţiune în etape implementat în administraţia publică locală atins prin Rezultat proiect 1 – Instrumentul de management CAF (Cadrul comun de autoevaluare a modului de funcţionare a instituţiilor publice) implementat la nivelul Consiliului Judeţean Harghita

 **Totodată în cadrul acestui Lot se va realiza Activitatea 3.1** - Organizarea unui training despre procese-proceduri, metode de redactare şi scrierea procedurilor:

Se va organiza un training despre procese-proceduri, metode de redactare și scrierea procedurilor. Vor avea loc 4 şedinţe cu un număr total de 60 de participanţi. Trainingul va fi susţinut de o firmă de consultanţă specializată, pe bază de subcontractare.

Detalii legate de curs:

• Trainingul va fi furnizat de către un consultant, pe bază de subcontractare.

• La training vor participa 4 grupe x 15 persoane/grup, fiind vorba despre coordonatorii de direcțiuni si coordonatorii de servicii (aceiași colegi care vor avea un rol important în scrierea și implementarea procedurilor)

• Tematica cursului: Ce este un proces (activitate repetitivă), Care sunt inputurile și outputurile proceselor, Ce este o procedura (forma scrisă a unui proces), Care este valoarea adăugata a proceselor și procedurilor, Modalități de documentare proceduri (text, scheme flux, combinat – avantaje și dezavantaje), Conexiunea dintre procedură și workflow utilizat în sistemele informatice existente

• Locaţia trainingului va fi în judeţul Harghita, în raza de 50 de km de la sediul Solicitantului.

Rezultat program 5 – Cunoștințe şi abilități ale personalului din autoritățile şi instituțiile publice locale îmbunătățite, în vederea sprijinirii măsurilor/acţiunilor vizate de acest obiectiv specific atins prin Rezultat proiect 2 – în total 91 persoane instruite în domeniile: planificare strategică (60 de persoane), managementul calităţii (60 persoane) şi management public (31 de persoane)

***Activitățile previzionate, inclusiv cele care au fost prevăzute la activitățile 3.1 se vor organiza și realiza prin metode on-line sau în cadrul unor întâlniri de maxim 5 persoane. Platforma care se va utiliza și eventuale cheltuieli legate de licență sau administrare vor fi în grija consultantului.***

**c) Lot 3: Activitatea 3.5.** - Autoevaluare/ Indicatori de evaluare CAF / Evaluare performanţa / Stabilirea Planului de îmbunătăţiri / Realizarea planului de îmbunătăţiri şi Start implementare / Finalizare Plan de îmbunătăţiri CAF, evaluarea rezultatelor Planului de îmbunătăţire /Evaluarea rezultatului proiectului/ Redactare Manual de autoevaluare CAF la nivelul CJHR: consultanţă şi consiliere pentru realizarea autoevaluării / Prezentare şi update a rezultatelor, stabilirea versiunii finale/ Organizarea sesiunilor de consultanța succesiva pentru conducere, personal implicat din compartimente pentru a stabili conexiunile între indicatorii de evaluare CAF si evaluarea performanței angajaților /Stabilirea versiunii finale ale evaluării performanței angajaților bazat pe CAF / Organizarea unor sesiuni succesive de consultanţă pentru stabilirea Planului de îmbunătăţiri / Realizarea planului de îmbunătăţiri şi start pentru implementare / Finalizare Plan de îmbunătățiri CAF, evaluarea rezultatelor Planului de îmbunătățire /Evaluarea rezultatului proiectului, stabilirea activităților pentru dezvoltarea sustenabila pe termen lung al proiectului / Redactarea Manualului de autoevaluare CAF la nivelul Consiliului Județean Harghita.

În cadrul subactivităţii va avea loc:

1. Consultanţă și consiliere pentru realizarea autoevaluării pentru 4 grupuri de lucru interne cu aproximativ 15 participanţi, 20 de ore de consultanţă. Autoevaluarea va avea loc pe baza metodologiei CAF, la nivel de direcţiune/ grupuri de lucru interne.

2. Prezentare și update a rezultatelor, stabilirea versiunii finale. Structurile interne vor prezenta propriile autoevaluări, se va efectua un update-echilibrare, cu participarea conducerii instituţiei.

3. Organizarea sesiunilor de consultanţă succesivă pentru conducere, personal implicat din compartimente pentru a stabili conexiunile între indicatorii de evaluare CAF si evaluarea performanţei angajaţilor în grupuri de 15 persoane/4 ore (total 60 persoane – 64 ore).

4. Stabilirea versiunii finale ale evaluării performanţei angajaţilor bazat pe CAF, prin implicarea specialiştilor de resurse umane, cu stabilirea legăturilor dintre autoevaluare CAF/ indicatori și evaluarea performanţei angajaţilor. Va participa conducerea instituţiei, în 2 grupuri, în 3 sesiuni de circa 4 ore (total 24 ore – 25 persoane).

5. Organizarea unor sesiuni succesive de consultanţă pentru stabilirea Planului de îmbunătăţiri (bazat pe autoevaluare) cu implicarea tuturor angajaţilor, cu durata de 115 ore

6. Realizarea planului de îmbunătăţiri și start pentru implementare.

7. Finalizare Plan de îmbunătăţiri CAF, evaluarea rezultatelor Planului de îmbunătăţire, discuţii la nivel de management despre rezultatele evaluării. Subactivitatea va fi derulată de conducerea instituţiei.

8. Evaluarea rezultatului proiectului la nivelul Consiliului Judeţean Harghita, stabilirea activităţilor pentru dezvoltarea sustenabilă pe termen lung al proiectului. Va fi implicat consultantul, membrii unităţii de implementare al proiectului. Subactivitatea vizează evaluarea rezultatelor proiectului şi pe baza acestora repetitivitatea aplicării metodologiei CAF. Scopul final este îmbunătăţirea continuă a activităţilor şi eficacităţii utilizării resurselor. Se vizează realizarea unui plan schematic pentru aplicarea metodologiei CAF pe termen lung. Activitatea contribuie la rezultatul 2 privind implementarea sistemului CAF în cadrul Consiliului Judeţean Harghita. Subactivitatea va fi realizată de conducerea instituţiei şi firma de consultanţă, împreună cu membrii unităţii de implementare al proiectului.

9. Redactarea Manualului de autoevaluare CAF la nivelul Consiliului Judeţean Harghita. Manualul va fi un instrument util pentru autoevaluarea CAF la nivelul Consiliului Judeţean Harghita, cu detalierea conceptului şi metodologiei CAF şi a tuturor informaţiilor specifice instituţiei, dezvoltate în activităţile anterioare: descrierea obiectivelor strategice, harta strategică, indicatorii, procedurile, procese de implementare/urmărire.

Rezultat program 2 – Sisteme de management al performanţei şi calităţii corelate cu Planul de acţiune în etape implementate în administraţia publică locală atins prin Rezultat proiect 1 – Instrumentul de management CAF (Cadrul comun de autoevaluare a modului de funcţionare a instituţiilor publice) implementat la nivelul Consiliului Judeţean Harghita.

***Activitatea se va realiza în principal prin metode on-line sau în cadrul unor întâlniri de maxim 5 persoane, realizarea acestei activități este necesară pentru obținerea rezultatelor proiectului.***

**d) Lot 4: Activitatea 4.1** - Organizare Training CAF2013 pentru consilieri judeţeni: organizare Training CAF2013 (cele 9 capitole şi 28 subcriterii) pentru consilieri județeni cu durata de 2 ore. Se vor prezenta elementele de bază ale metodologiei CAF.

În cadrul subactivităţii se va organiza un Training CAF2013 (cele 9 capitole si 28 subcriterii) pentru consilieri judeţeni cu durata de 2 ore. Se vor prezenta elementele de bază ale metodologiei CAF.

Se vor prezenta elementele de bază ale metodologiei CAF în cadrul unui training introductiv de 2 ore pentru consilieri județeni. Tematica: beneficiile implementării unui sistem CAF, bune practici identificate in cadrul vizitelor de lucru a cele 2 instituții (RO și UE), prezentarea proiectului CAF.

Rezultat program 5 – Cunoștințe şi abilități ale personalului din autoritățile şi instituțiile publice locale îmbunătățite, în vederea sprijinirii măsurilor/acţiunilor vizate de acest obiectiv specific atins prin Rezultat proiect 2 – în total 91 persoane instruite în domeniile: planificare strategică (60 de persoane), managementul calităţii (60 persoane) şi management public (31 de persoane)

**e) Lot 5: Activitatea 4.2** - Organizare Training CAF2013 (cele 9 capitole şi 28 subcriterii) pentru conducerea şi personalul implicat din compartimentele Consiliului Judeţean Harghita şi Organizare Training CAF2013 detaliat, combinat cu workshop-uri pentru grupuri de 15 persoane (conducere şi personal implicat din compartimente).

În cadrul activităţii nr. 4 vor avea loc cursuri de instruire şi sesiuni de worskhop pentru membrii grupului ţintă din cadrul proiectului. Derularea cursurilor de instruire:

A) Organizare Training CAF2013 (cele 9 capitole si 28 subcriterii) pentru conducerea și personalul implicat din compartimentele Consiliului Judeţean Harghita cu durata de 4 ore, pentru 4 grupuri cu aproximativ 15 participanţi (total: 16 ore – 60 persoane). Vor fi prezentate elemente teoretice, posibilităţi de aplicare CAF. Vor fi prezentate elemente teoretice, posibilități de aplicare CAF, cu câteva exemple de aplicare pentru fiecare element.

Sesiunile de câte 1-3 zile vor fi derulate în aproximativ 4 grupuri de câte 15-30 persoane, aliniate cu planul de instruire. Cursurile vor avea caracter aplicat în vederea dezvoltării cunoştinţelor și abilităţilor practice privind introducerea și utilizarea instrumentului CAF şi managementul performanţei la nivel strategic în administraţia publică locală (principale teme abordate fiind: conceptele generale privind managementul strategic şi managementul performanţei modul de definire de obiective strategice, harta strategică, indicatori de performanţă, instrumentul pentru implementarea CAF în cadrul Consiliului Județean Harghita. Modulele de formare vor include o secţiune dedicată dezvoltării durabile şi o secţiune privind egalitatea de şanse, nediscriminarea şi egalitatea de gen. La finalul cursului va avea loc evaluarea cunoştinţelor prin aplicarea unui test de verificare.

B) Organizare Training CAF2013 detaliat, combinat cu workshopuri pentru grupuri de 15 persoane (conducere, personal implicat din compartimente) cu durata de 20 ore/grup (total: 80 ore – 60 persoane). Vor fi prezentate elemente teoretice urmate imediat de workshop privind aplicarea practică, organizată la nivel de direcţiuni. Vor fi prezentate elemente teoretice, posibilități de aplicare CAF Training combinat cu workshop despre aplicarea în practică a CAF: Activitățile vor fi derulate în cadrul unui grup de 15 persoane care vizează discutarea pas cu pas a fiecărei element al CAF și aplicarea acestuia în practică în cadrul activității Consiliului Județean Harghita. Parcurgerea tuturor elementelor al CAF. Obiectivul activității este ca fiecare grup să realizeze propriul său ghid de aplicare al CAF în cadrul propriei activități cu identificarea posibilităților de îmbunătățire. Activitățile se vor derula în afara Consiliului Județean Harghita, pentru o mai mare eficiență. Activitățile vor include consultanță-suport pentru realizarea autoevaluărilor. Se presupune implicarea conducerii Consiliului Județean Harghita în finalizarea autoevaluării. Rolul conducerii în acest caz este de a echilibra propunerile venite de la servicii/direcțiuni Activitatea vizează stabilirea unor conexiuni între indicatorii de performanță stabiliți și a autoevaluărilor, respectiv o sincronizare a acestora cu evaluarea performanței angajaților.

Rezultat program 5 – Cunoștințe şi abilități ale personalului din autoritățile şi instituțiile publice locale îmbunătățite, în vederea sprijinirii măsurilor/acţiunilor vizate de acest obiectiv specific atins prin Rezultat proiect 2 – în total 91 persoane instruite în domeniile: planificare strategică (60 de persoane), managementul calităţii (60 persoane) şi management public (31 de persoane).

***Având în vedere importanța înțelegerii și transmiterii informațiilor despre standardele CAF, precum și pentru a crește interesul grupului țintă pentru funcționarea pe termen lung al sistemului CAF, este esențial ca această activitate să se poate realiza cu grupurile inițial planificate (4 grupuri cu 15 persoane). În vederea asigurării securității participanților se vor lua măsuri suplimentare de distanțare socială, conform prevederilor în acest sens la data organizării acestor evenimente, workshop-urile vor fi susținute de 4 traineri la locații diferite.***

***11. Executarea Contractului***

11.1. Executarea Contractului din partea Prestatorului este continuă, iar obligaţiile prevăzute în sarcina sa formează un tot indivizibil, executarea lor întocmai şi integral fiind de esenţa prezentului Contract.

***12. Documentele contractuale***

12.1. Documentele contractului sunt:

 a) necesități minime obligatorii nr.\_\_\_\_\_\_\_\_\_\_\_\_\_\_\_\_\_\_\_\_\_\_;

 b) propunerea financiară nr. \_\_\_\_\_\_\_\_\_\_\_\_\_\_\_\_\_\_\_\_\_\_

 c) propunerea tehnică nr. \_\_\_\_\_\_\_\_\_\_\_\_\_\_\_\_\_\_\_\_\_\_

12.2. Documentele enumerate la art. 12.1 se constituie în anexe la prezentul contract și fac parte integrantă din aceasta.

12.3. În cazul oricărei contradicții între documentele

***13. Obligaţiile principale ale achizitorului***

13.1. Achizitorul are obligaţia de a furniza prestatorului informaţiile preexistente şi necesare întocmirii Raportului cu recomandări.

13.2. Achizitorul se obligă să plătească preţul către prestator în termenul și condițiile convenite în prezentul contract.

***CLAUZE SPECIFICE***

***14. Alte responsabilităţi ale prestatorului***

14.1. Prestatorul este pe deplin responsabil pentru prestarea serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

14.2. Prestatorul va fi responsabil pentru informaţiile obţinute de la terţi în vederea pregătirii Raportului cu recomandări şi pentru Raportul cu recomandări realizat potrivit prevederilor prezentului contract şi, de asemenea, va fi responsabil pentru încălcarea, la realizarea Raportul cu recomandări, a oricărui brevet sau drept de autor.

14.3. Prestatorul are obligaţia de a comunica achizitorului, în scris, în termen de cel mult 2 zile calendaristice, orice informaţie privind stadiul de realizare a serviciului sau elementele realizate din acesta ori documente justificative legate de serviciul prestat, precum şi de a răspunde oricăror cerinţe/întrebări ale achizitorului legat de serviciile prestate, sub sancţiunea aplicării penalităţilor de întârziere prevăzute în contract pentru fiecare zi de întârziere. Prestatorul va raporta lunar stadiul în care se află serviciile prestate trimestrial, în primele 5 zile ale fiecărei luni pentru luna precedentă.

14.4 Prestatorul are obligația ca, după predarea și recepționarea Raportului cu recomandări, să efectueze orice completări cerute de Achizitor.

***15. Alte responsabilităţi ale achizitorului***

15.1. Achizitorul va colabora, cât este posibil, cu Prestatorul pentru furnizarea informațiilor pe care acesta din urmă le poate solicita în mod rezonabil pentru realizarea contractului, în condiţiile prezentului contract şi a necesităţilor minime obligatorii.

15.2 Prestatorul va garanta și va despăgubi pe cheltuiala sa Achizitorul, pe agenții și salariații acestuia, pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune sau omisiune a Furnizorului și a angajaţilor, colaboratorilor sau subcontractanţilor săi, în executarea prezentului Contract, inclusiv împotriva oricărei încălcări ale prevederilor legale sau a drepturilor terților, privind brevetele, mărcile comerciale, modelele sau desenele industriale ori alte forme de proprietate intelectuală, precum și dreptul de autor şi alte drepturi conexe.

***16. Începere, finalizare, întârzieri, sistare***

16.1 (1) Prestatorul are obligaţia de a începe prestarea serviciilor după semnarea prezentului Contract.

(2) În cazul în care Prestatorul suferă întârzieri datorate în exclusivitate Achizitorului, părţile vor stabili de comun acord prelungirea perioadei de prestare a serviciului, fără vreo obligaţie suplimentară de orice natură din partea Achizitorului.

16.2 (1) Serviciile prestate în baza Contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data prevăzută pentru începerea prestării serviciilor. Prestarea serviciilor la termenele specificate este considerată de către părţi o condiţie esenţială a prezentului Contract.

(3) În cazul în care există motive de întârziere ce nu se datorează nici direct, nici indirect Prestatorului, acesta poate solicita prelungirea perioadei de prestare a serviciilor sau a oricărei faze a acestora. În cazul în care Achizitorul consideră justificată solicitarea şi prelungirea nu ar cauza întârzieri semnificative, respectiv nu ar influenţa în mod negativ îndeplinirea obligaţiilor legale sau contractuale ale Achizitorului, decurgând din contracte cu terţe persoane, Părţile vor revizui, de comun acord, perioada de prestare şi vor semna un act adiţional.

(4) În cazul în care prelungirea nu este posibilă fără a cauza daune de orice natură Achizitorului sau a-i crea dificultăţi în îndeplinirea altor obligaţii, inclusiv faţă de terţe persoane, Prestatorul va face tot posibilul pentru a se încadra în termenele iniţiale, inclusiv efectuarea de ore suplimentare, angajarea de personal suplimentar etc., fără a avea pretenţii financiare suplimentare faţă de Achizitor.

16.3 Dacă pe parcursul îndeplinirii contractului Prestatorul nu respectă graficul de prestare sau există riscul de a nu se încadra în acest grafic, Prestatorul are obligaţia de a notifica în scris acest lucru imediat Achizitorului. Modificarea datei/perioadelor de prestare asumate în graficul de prestare se face numai cu acordul părților, prin act adiţional.

16.4 Cu excepţia cazului de forță majoră şi în afara cazului în care Achizitorul este de acord cu o prelungire a duratei de prestare conform art. 16.2, o întârziere în îndeplinirea contractului dă dreptul Achizitorului de a solicita penalităţi de întârziere Prestatorului potrivit prevederilor art. 19.

16.5. În caz de întârziere mai mare de 15 zile, respectiv în caz de întârziere repetată *(în sensul prezentului contract întârziere repetată va însemna două cazuri consecutive de nerespectare a graficului de prestare ori trei cazuri neconsecutive de întârziere în orice perioadă în decursul executării Contractului)* Achizitorul va avea dreptul de a rezilia prezentul Contract conform dispoziţiilor art. 20 de mai jos.

***17. Recepţie şi verificări***

17.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din necesități minime obligatorii.

17.2 - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

17.3 Remedierile notificate vor fi efectuate în termenul stabilit de Achizitor şi nu va fi mai mare de 5 zile de la data primirii notificării de remediere.

***18. Modalităţi de plată***

18.1. Pentru serviciile prestate Prestatorul va emite facturi parțiale pentru fiecare lot în parte (respectiv activitate) după încheierea procesului verbal de recepție finală a fiecărei activități.

18.2. Achizitorul va verifica factura emisă în termen de 15 zile de la înregistrarea acestuia la sediul Achizitorului, iar în cazul în care consideră necesar, va solicita precizări sau informaţii suplimentare.

18.3. Achizitorul va refuza factura sau va solicita modificarea facturii, după cum va considera necesar, în cazul în care serviciile facturate nu au fost prestate, nu au fost prestate corespunzător ori integral, dacă documentele anexate nu sunt corespunzătoare sau complete, factura nu conţine toate informaţiile necesare ori nu corespunde sub orice aspect condiţiilor prevăzute în prezentul Contract.

18.4. În cazul în care Achizitorul acceptă factura inițială sau modificată conform solicitărilor, după caz, aceasta se va plăti în termen de 30 zile de la acceptarea sa de către Achizitor.

***19. Penalităţi, daune-interese***

19.1. În cazul în care Prestatorul nu îşi îndeplineşte sau nu se achită corespunzător de obligaţiile asumate prin Contract, Achizitorul are dreptul de a-i pretinde plata unei penalităţi de întârziere de 0,03% din preţul serviciilor neprestate sau prestate necorespunzător, pentru fiecare zi de întârziere, până la îndeplinirea efectivă şi corespunzătoare a obligaţiilor. Penalităţile nu vor putea depăşi suma asupra cărora se calculează. Achizitorul va putea deduce valoarea penalităţilor din orice sume datorate cu orice titlu Prestatorului.

19.2. În cazul în care Achizitorul nu plăteşte facturile fiscale acceptate în condiţiile şi la termenele prevăzute în art. 18.4, Prestatorul are dreptul de a-i pretinde plata unei penalităţi de întârziere de 0,03% din suma datorată scadentă, pentru fiecare zi de întârziere, până la îndeplinirea efectivă a obligaţiilor de plată. Penalităţile nu vor putea depăşi suma asupra cărora se calculează.

***20. Rezilierea contractului din inițiativa Achizitorului***

20.1. Achizitorul poate rezilia contractul cu efecte depline, fără termen de graţie, fără necesitatea îndeplinirii unei alte formalități și fără intervenția vreunei autorități sau instanțe de judecată și/sau arbitrale, printr-o simplă notificare adresată Prestatorului, în oricare dintre situațiile următoare:

a) Prestatorul îşi încalcă repetat obligaţiile din prezentul Contract sau încalcă obligaţiile din dispoziţiile legale sau nu execută serviciile conform prezentului Contract ori în conformitate cu prevederile legale aplicabile;

b) Prestatorul nu se conformează în perioada de timp specificată în notificarea emisă de către Achizitor, prin care i se solicită remedierea executării necorespunzătoare sau neexecutării obligațiilor din prezentul Contract;

c) Prestatorul cesionează contractul sau oricare dintre drepturile sau obligaţiile sale decurgând din prezentul contract, fără aprobarea prealabilă scrisă a Achizitorului;

d) Prestatorul intră în procedura de insolvență în condițiile prevăzute de art. 123 din Legea nr. 85/2014 privind procedurile de prevenire a insolvenței și de insolvență, dacă Administratorul judiciar/Lichidatorul judiciar, nu răspunde în termen de 30 de zile la notificarea achizitorului, formulată în primele 3 luni de la deschiderea procedurii. Prestatorul are obligația de a notifica de îndată celeilalte părți intervenirea unei astfel de situații;

e) Prestatorul se află în culpă profesională gravă ce poate fi dovedită prin orice mijloc de probă, încalcă drepturile de autor ori în cazul furnizării unor informaţii/documente false, inexacte etc.;

f) împotriva Prestatorului a fost pronunțată a hotărâre de condamnare cu privire la fraudă, corupție, implicare într-o organizație criminală sau orice altă activitate ilegală;

g) apariția oricărei alte incapacități care să împiedice executarea sau să creeze dificultăţi semnificative, mai mult de 10 zile în executarea prezentului contract;

h) apariţia unor circumstanţe care nu au putut fi prevăzute la data încheierii contractului şi care conduc la modificarea efectelor clauzelor contractuale în aşa măsură încât îndeplinirea Contractului ar fi contrară interesului public;

i) alte cazuri prevăzute expres în prezentul contract ori în legile aplicabile.

20.2. În caz de reziliere a Contractului Achizitorul va fi îndreptățit să recupereze de la Prestator, fără a renunța la celelalte remedii la care este îndreptățită în baza Contractului sau în baza legii, orice pierdere sau prejudiciu material suferit, inclusiv daunele indirecte sau de imagine.

20.3. Prestatorul nu are dreptul să pretindă, suplimentar față de sumele ce i se cuvin pentru serviciile efectiv prestate, despăgubiri pentru orice altă pierdere sau prejudiciu suferit.

20.4. La primirea notificării de reziliere Prestatorul va lua măsuri imediate pentru finalizarea serviciilor în mod prompt și organizat astfel încât costurile aferente să fie minime.

***21. Rezilierea Contractului din inițiativa Prestatorului***

21.1. În urma unui preaviz de 15 de zile acordat Achizitorului, Prestatorul poate rezilia contractul dacă Achizitorul:

a) nu își îndeplinește în mod repetat obligațiile asumate, cu privire la care a fost notificat în mod repetat;

b) suspendă derularea serviciilor sau a oricăror părți a acestora pentru mai mult de 120 zile, pentru motive nespecificate în prezentul Contract sau independente de culpa Prestatorului.

21.2. Rezilierea nu va afecta nici un alt drept al Achizitorului sau al Prestatorului dobândit în temeiul prezentului contract.

21.3. În cazul unei asemenea rezilieri, Achizitorul va despăgubi Prestatorul pentru prejudiciul efectiv suferit și dovedit de către acesta, cauzat în mod direct de neîndeplinirea obligațiilor de către Achizitor.

***22. Ajustarea preţului contractului***

22.1 Pentru serviciile prestate, plăţile datorate de Achizitor Prestatorului sunt cele specificate în propunerea financiară, anexă la Contract.

22.2 - Preţul Contractului este ferm și nu se ajustează.

***23. Interdicția cesionării***

23.1 Este interzisă cesionarea de către Prestator, în tot sau în parte, a drepturilor și obligațiilor asumate prin prezentul contract.

23.2 În situația încălcării acestei interdicţii Achizitorul are dreptul să rezilieze prezentul Contract fără îndeplinirea vreunei formalități, nefiind necesară nicio notificare sau altă măsură în vederea înștiințării rezilierii contractului pentru motivul menționat anterior, nefiind necesară, de asemenea, nicio încuviințare sau intervenție din partea vreunei instanțe judecătorești și/sau arbitrale.

23.3 Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

23.4 Prin excepție de la dispozițiile art. 23.1 Prestatorul are dreptul de a cesiona creanțele sale născute în temeiul prezentului contract, însă numai cu acordul prealabil, scris al Achizitorului, cu respectarea prevederilor legale. În cazul cesionării creanțelor fără acordul prealabil, scris al Achizitorului, dispozițiile art. 23.2 se aplică în mod corespunzător.

***24. Amendamente***

24.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***25. Forţa majoră***

25.1. Forţa majoră este constatată de o autoritate competentă.

25.2. Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care aceasta acţionează.

25.3. Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

25.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

25.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

25.6. Dacă forţa majoră acţionează sau se estimează că va acţiona o perioadă mai mare de 45 de zile, oricare dintre părţi va avea dreptul să notifice celeilalte părţi încetarea de plin drept a prezentului contract, fără ca vreuna dintre ele să poată pretinde celeilalte daune-interese.

***26. Soluţionarea litigiilor***

26.1 Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Contractului.

26.2 Litigiile și divergențele ivite între părți în legătură cu executarea prezentului Contract în cazul cărora părţile nu au reuşit să ajungă la o soluţie amiabilă vor fi deduse judecării instanţelor competente de la sediul Achizitorului.

***27. Comunicări***

27.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

27.2 Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

***28. Legea aplicabilă contractului***

28.1. Contractul va fi interpretat conform legilor din România.

Prezentul contract s-a încheiat azi \_\_\_\_\_\_\_\_\_\_\_, în două exemplare câte unul pentru fiecare parte.

|  |  |
| --- | --- |
| **ACHIZITOR,**Unitatea Administrativ TeritorialăJudețul HarghitapreşedinteBorboly CsabaprinManager Proiect „Planificare strategică și managementul performanței în folosul cetățenilor din județul Harghita prin implementarea CAF” (CAFHR), Cod proiect: 126548Director generalSzőcs-Mátyás IstvánDirecţia generală economicăDirector generalBicăjanu VasileDirecţia generală programe, proiecteşi achiziţii publiceDirector general adj.Farkas EnikőDirecţia generală programe, proiecteşi achiziţii publiceDirector general adj.Groza NoémiViza C.F.P.consilierSzékely HajnalViza juridicăDirecţia generală administraţiepublică localăConsilier juridicMunteanu EvaResponsabil contractIzsák-Székely Judith |  **PRESTATOR,** |